ตลาดหุ้นเอเชียฟื้นตัวภาคบ่ายนี้ เหตุคลายวิตกก่อการร้าย-หุ้นพลังงานดีดตัว
ตลาดหุ้นเอเชียฟื้นตัวขึ้นในการซื้อขายภาคบ่ายวันนี้ เนื่องจากนักลงทุนคลายความกังวลเกี่ยวกับเหตุก่อการร้ายที่เกิดขึ้นในฝรั่งเศส ในขณะที่หุ้นกลุ่มพลังงานปรับตัวสูงขึ้นจากแรงหนุนราคาน้ำมันที่ดีดตัวขึ้น
17 พ.ย. 2558

ผู้สื่อข่าวรายงานว่า ตลาดหุ้นเอเชียฟื้นตัวขึ้นในการซื้อขายภาคบ่ายวันนี้ เนื่องจากนักลงทุนคลายความกังวลเกี่ยวกับเหตุก่อการร้ายที่เกิดขึ้นในฝรั่งเศส ในขณะที่หุ้นกลุ่มพลังงานปรับตัวสูงขึ้นจากแรงหนุนราคาน้ำมันที่ดีดตัวขึ้น
โดยดัชนี S&amp;P/ASX 200 ตลาดหุ้นออสเตรเลียปิดวันนี้ที่ 5,118.20 จุด เพิ่มขึ้น 114.40 จุด, +2.29% ดัชนี KOSPI ตลาดหุ้นเกาหลีใต้ปิดวันนี้ที่ 1,963.58 จุด เพิ่มขึ้น 20.56 จุด, +1.06%
ขณะที่นักวิเคราะห์ส่วนใหญ่คาดการณ์ว่า ผลกระทบที่จะเกิดขึ้นจากเหตุก่อการร้ายกับตลาดนั้น จะเกิดขึ้นเพียงระยะสั้นๆเท่านั้น เมื่อพิจารณาจากสถานการณ์ก่อการร้ายที่เคยเกิดขึ้นในเมืองใหญ่ๆ
สำหรับข้อมูลเศรษฐกิจที่ได้มีการเปิดเผยในวันนี้ ได้แก่ สำนักงานวิสาหกิจระหว่างประเทศของสิงคโปร์ (IE) ซึ่งเป็นหน่วยงานด้านการส่งเสริมการค้าของสิงคโปร์เปิดเผยว่า มูลค่าการส่งออกที่ไม่รวมน้ำมัน (NODX) ซึ่งเป็นมาตรวัดการส่งออกที่สำคัญของสิงคโปร์ เปิดเผยว่า ยอดการส่งออกที่ไม่รวมน้ำมัน (NODX)  ลดลง 0.5% ในเดือนต.ค. เมื่อเทียบรายปี โดยส่วนใหญ่เป็นผลมาการหดตัวลงของยอดส่งออกสินค้าอิเล็กทรอนิก